רוז'ה איגנטובה

רוז'ה איגנטובה (בבולגרית: Ружа Игнатова, נולדה ב-30 במאי 1980) היא נוכלת מורשעת בולגרית-גרמנית. היא ידועה בעיקר כמייסדת תוכנית הונאת הפונזי הידועה בשם OneCoin. הטיימס תיאר את התוכנית כ"אחת ההונאות הגדולות בהיסטוריה". היא הייתה הנושא של סדרת הפודקאסטים של BBC משנת 2019 הנקראת The Missing Cryptoqueen. מאז שנת 2017 נמלטה איגנטובה מסוכנויות אכיפת חוק בינלאומיות שונות. בתחילת 2019 היא הואשמה שלא בפניה על ידי הרשויות בארצות הברית בגין הונאה בנקאית, הונאת ניירות ערך והלבנת הון. ביוני 2022 היא צורפה לרשימת עשרת הנמלטים המבוקשים ביותר על ידי ה-FBI. איגנטובה נולדה ברוסה, בולגריה, בשנת 1980 למשפחה ממוצא צועני. היא היגרה לגרמניה עם משפחתה כשהייתה בת עשר, ובילתה חלק מילדותה בשרמברג במדינת באדן-וירטמברג. בשנת 2005 היא קיבלה דוקטורט במשפט בינלאומי פרטי מאוניברסיטת קונסטנץ. בנוסף לכך, לפי הדיווחים, היא גם עבדה עבור תאגיד מקינזי ושות'. ב-2012, איגנטובה הורשעה במרמה בגרמניה בקשר לרכישת החברה שלה ושל אביה פלמן איגנטוב, שזמן קצר לאחר מכן הוכרזה כפושטת רגל בנסיבות מפוקפקות; היא נידונה למאסר על תנאי של 14 חודשי מאסר. בשנת 2013, היא הייתה מעורבת בהונאה שיווקית מרובת רמות בשם BigCoin. בשנת 2014, היא הקימה תוכנית הונאת פונזי בשם OneCoin. בסביבות 25 באוקטובר 2017 היא עלתה על טיסת ריינאייר שיצאה מסופיה לאתונה שביוון ומאז היא נעלמה. בשנת 2019, אחיה קונסטנטין איגנטוב הודה בהונאה והלבנת הון בקשר עם התוכנית. בשנת 2022 אישרה המשטרה בגרמניה את דבר קיומה של חקירה של "עורך דין מנוי-איזנבורג (אנ')" בגין הלבנת הון אפשרית: העברת 7.69 מיליון אירו על ידי איגנטובה לאחד מחשבונותיו הפרטיים בשנת 2016. בינואר 2022 ערכה המשטרה חיפוש בדירות ומשרדים בוויילבורג (אנ'), באדן-באדן, פרנקפורט אם מיין, באד הומבורג, נוי-איזנבורג ופאיהיניגן על האנץ (אנ')‏. במאי 2022, היורופול צירף את איגנטובה לרשימת ה'מבוקשים ביותר' שלו. ב-30 ביוני 2022, ה-FBI הוסיף את איגנטובה לרשימת עשרת הנמלטים המבוקשים ביותר על ידי ה-FBI במסיבת עיתונאים משותפת עם מחלקת החקירות הפליליות של שירות הכנסות הפנים, משרד התובע הכללי של ארצות הברית והמחוז הדרומי של ניו יורק, שבמהלכה הציעו פרס של עד 100,000 דולר למידע המוביל למעצרה של רוז'ה איגנטובה. רוז'ה איגנטובה הייתה נשואה לעורך דין גרמני ולהם בת משותפת שנולדה ב-2016. מדיה וקבצים בנושא רוז'ה איגנטובה בוויקישיתוף Bartlett, Jamie. "The £4bn OneCoin scam: how crypto-queen Dr Ruja Ignatova duped ordinary people out of billions — then went missing" (באנגלית). ISSN 0140-0460. נבדק ב-2022-07-06. "Cryptoqueen: How this woman scammed the world, then vanished". BBC News (באנגלית בריטית). 2019-11-24. נבדק ב-2022-07-06. Is OneCoin The Biggest Financial Fraud in History?, Fortune (באנגלית) "מלכת הקריפטו" הוכנסה ל-10 המבוקשים של ה-FBI, באתר ynet, 2 ביולי 2022 BKA - Fahndung nach Personen - Ruja IGNATOVA, www.bka.de The Outrageous Case of OneCoin, the Billion Dollar Scam Sold as a "Bitcoin Killer", www.bitrates.com (באנגלית) Marson, James (2020-08-27). "OneCoin Took In Billions. Then Its Leader Vanished". Wall Street Journal (באנגלית אמריקאית). ISSN 0099-9660. נבדק ב-2022-07-06. Frank Stier, Das Verstummen der Cryptoqueen, heise online (בגרמנית) BigCoin & BNA: The original OneCoin Ponzi points, behindmlm.com Yiannis Papadopoulos, Cryptoqueen disappears, leaving havoc in her wake | eKathimerini.com, www.ekathimerini.com "'Cryptoqueen' brother admits role in OneCoin fraud". BBC News (באנגלית בריטית). 2019-11-14. נבדק ב-2022-07-06. Rosenbach, Marcel (2022-05-27). "Krypto-Betrug mit OneCoin: Weiteres Verfahren und Durchsuchungen". Der Spiegel (בגרמנית). ISSN 2195-1349. נבדק ב-2022-07-06. OneCoin's Missing ‘Crypto Queen’ Is Now One of Europe's Most-Wanted Fugitives, www.vice.com (באנגלית) "מלכת הקריפטו" נכנסה לרשימת המבוקשים ביותר באירופה, באתר ynet, 14 במאי 2022 The 'Cryptoqueen' is now one of the FBI's 10 Most Wanted, NBC News (באנגלית)